text: Teenage-mor og søn fundet i Nordjylland
  18 december 2014 kl. 07.46
  Den 15-årig teenagemor, som for over tre uger siden gik under jorden med sin nyfødte søn, er fundet i Nordjylland. Den lille dreng er nu overdraget til de sociale myndigheder.
  Aabenraa kommune har ønsket at tvangsfjerne drengen, som de mener, at den unge mor ikke kan tage vare på. Derfor valgte moren at gå under jorden den 25. november.
  Kommune bad derefter Syd- og Sønderjyllands Politi om at finde barnet, da de sociale myndigheder var bekymrede for det.
  Bekymringen blev dog mindre, da moren stod frem i TV SYD og forklarede, at hun godt mente, at hun kunne tage vare på drengen.
  Mor og søn blev onsdag fundet i Nordjylland. Moren fulgte roligt og uden dramatik med, oplyser Syd- og Sønderjyllands Politi.
  - Da det drejer sig om en social sag, har Syd- og Sønderjyllands Politi ikke yderligere informationer, men henviser til Aabenraa kommune, skriver Helle Lundberg fra politiets kommunikationsafdeling.
  